Muutettu ehdotus Euroopan parlamentin ja neuvoston asetus sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun neuvoston asetuksen (ETY) N:o 1408/71 sekä asetuksen (ETY) N:o 1408/71 täytäntöönpanomenettelystä annetun neuvoston asetuksen (ETY) N:o 574/72 muuttamisesta oikeuksien yhdenmukaistamisen ja menettelyiden yksinkertaistamisen osalta (komission EY:n perustamissopimuksen 250 (2) artiklan nojalla esittämä) /* KOM/2003/0831 lopull. - COD 2003/0138 */





Muutettu ehdotus EUROOPAN PARLAMENTIN JA NEUVOSTON ASETUS sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun neuvoston asetuksen (ETY) N:o 1408/71 sekä asetuksen (ETY) N:o 1408/71 täytäntöönpanomenettelystä annetun neuvoston asetuksen (ETY) N:o 574/72 muuttamisesta oikeuksien yhdenmukaistamisen ja menettelyiden yksinkertaistamisen osalta (komission EY:n perustamissopimuksen 250 (2) artiklan nojalla esittämä) 2003/0138 (COD) Muutettu ehdotus EUROOPAN PARLAMENTIN JA NEUVOSTON ASETUS sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun neuvoston asetuksen (ETY) N:o 1408/71 sekä asetuksen (ETY) N:o 1408/71 täytäntöönpanomenettelystä annetun neuvoston asetuksen (ETY) N:o 574/72 muuttamisesta oikeuksien yhdenmukaistamisen ja menettelyiden yksinkertaistamisen osalta 1. Tausta Barcelonassa 15. ja 16. maaliskuuta 2002 kokoontuneen Eurooppa-neuvoston päätelmiä seuraten eurooppalaisen sairausvakuutuskortin on määrä korvata nykyiset lomakkeet, jotka tarvitaan hoidon saamiseksi oleskeltaessa tilapäisesti toisessa jäsenvaltiossa. Hallintokomitea teki 18. kesäkuuta 2003 kolme päätöstä, jotka tarvitaan E 111 -lomakkeen korvaamiseksi sairausvakuutuskortilla. Jotta voitaisiin helpommin korvata muut lomakkeet, jotka tarvitaan hoidon saamiseksi oleskeltaessa tilapäisesti toisessa jäsenvaltiossa, asetuksia (ETY) N:o 1408/71 ja (ETY) N:o 574/72 ehdotettiin muutettavaksi. Komissio antoikin 27. kesäkuuta 2003 ehdotuksen asetusten muuttamisesta. Ehdotuksella on kolme tavoitetta: - yhdenmukaistaa kaikkien vakuutettujen luokkien oikeudet oleskeltaessa tilapäisesti muussa kuin toimivaltaisessa jäsenvaltiossa, jotta kaikki asetuksen soveltamisalaan kuuluvat henkilöt voivat saada lääketieteellisesti välttämättömät luontoisetuudet oleskellessaan toisessa jäsenvaltiossa; - yksinkertaistaa menettelyitä, joita oleskeluvaltiossa sovelletaan hoidon tarpeessa oleviin potilaisiin, esimerkiksi poistamalla velvoite ottaa yhteyttä oleskelupaikan sosiaaliturvalaitokseen ennen hoidon tarjoajan puoleen kääntymistä, jolloin potilaalla on mahdollisuus käyttää suoraan hoidon tarjoajan palveluja; - antaa säännös, jossa määritellään sosiaaliturvalaitosten ja käyttäjien väliset suhteet. Euroopan parlamentti hyväksyi täysistuntojaksollaan 4. joulukuuta 2003 27 tarkistusta komission ehdotukseen. 2. Tarkistusten tarkastelu Komissio katsoo voivansa sisällyttää kaikki Euroopan parlamentin hyväksymät tarkistukset ehdotukseen. 2.1. Tarkistus 8 Tarkistuksessa toistetaan täsmällisesti Barcelonan Eurooppa-neuvoston toimeksianto. Komissio katsoo voivansa hyväksyä sen. 2.2. Tarkistus 9 Tarkistus on hyväksyttävissä, sillä nykyisessä ehdotuksessa kehitetään vakuutettujen oikeuksia askel pidemmälle. 2.3. Tarkistus 10 Tarkistuksella pyritään määrittelemään vakuutettujen oikeudet näiden oleskellessa tilapäisesti toisessa jäsenvaltiossa, ja komissio katsoo voivansa hyväksyä tarkistuksen. 2.4. Tarkistukset 11 ja 33 Ehdotuksella yksinkertaistetaan sellaisilta potilailta edellytettyjä menettelyjä, jotka tarvitsevat hoitoa oleskeluvaltiossaan, antamalla heille mahdollisuus kääntyä suoraan hoidon tarjoajien puoleen. Tarkistuksilla 11 ja 33 pyritään varmistamaan, että hoidon tarjoajat ovat täysin tietoisia maassa tilapäisesti oleskelevien vakuutettujen oikeuksien laajuudesta. Tarkistukset ovat hyväksyttävissä. 2.5. Tarkistukset 12, 14, 15, 16, 17, 18, 19, 20, 21, 22, 25, 26, 28 ja 30 Tarkistuksilla pyritään selventämään ja täsmentämään komission ehdotusta tai tekemään kielellisiä korjauksia. Tarkistukset ovat hyväksyttävissä. 2.6. Tarkistukset 13 ja 32 Tarkistuksilla pyritään varmistamaan vakuutettujen tietoisuus uudesta asetuksesta johtuvista oikeuksistaan ja velvollisuuksistaan. Komissio katsoo voivansa hyväksyä tarkistukset. 2.7. Tarkistus 23 Tarkistuksella 23 pyritään määrittelemään tarkasti laitoksen ja toisaalta vakuutettujen tilannettaan koskeva tiedonantovelvollisuus. Komissio voi hyväksyä tarkistuksen. 2.8. Tarkistus 24 Tarkistuksella pyritään korvaamaan sana "seuraamukset", joka on voimakas ja viittaa rikosoikeuteen, sanalla "toimet", joka on lievempi. Tarkistus on hyväksyttävissä. 2.9. Tarkistukset 27, 29 ja 31 Tarkistuksilla pyritään täsmentämään, että asiakirjalla (eurooppalainen sairausvakuutuskortti tai E-lomake) on sama vaikutus hoidon tarjoajan kannalta kuin kansallisella näytöllä, joka toimitetaan oleskelupaikan laitoksessa vakuutettujen oikeuksista. Komissio voi hyväksyä tarkistukset. 2.10. Tarkistus 34 Tarkistuksella 34 varmistetaan uuden asetuksen voimaantulon osalta, että se tulee voimaan samana päivänä (1. kesäkuuta 2004) kuin eurooppalainen sairausvakuutuskortti. Siltä osin kuin asetuksessa säädetään mahdollisuudesta kääntyä suoraan hoidon tarjoajan puoleen, voimaantuloa lykätään 1. päivään heinäkuuta 2004 pelkästään hallinnollisista syistä. Tarkistus voidaan hyväksyä. 3. Päätelmä Komissio muuttaa asetusehdotustaan EY:n perustamissopimuksen 250 artiklan 2 kohdan nojalla siten kuin edellä on selostettu.